Document ID: 32012R0708

32012R0708
L 208/1
SLUŽBENI LIST EUROPSKE UNIJE
02.08.2012.
UREDBA VIJEĆA (EU) br. 708/2012
od 2. kolovoza 2012.
o izmjeni Uredbe (EU) br. 267/2012 o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 215.,
uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1),
uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
budući da:
(1)
Uredbom Vijeća (EU) br. 267/2012 (2) primjenjuju se mjere predviđene Odlukom 2010/413/ZVSP. Ta Uredba predviđa, inter alia, zamrzavanje svih financijskih sredstva i gospodarskih izvora koji pripadaju, koji su u vlasništvu, s kojima raspolažu ili koje nadziru osobe, subjekti i tijela navedena u prilozima VIII. i IX. toj Uredbi.
(2)
Kako bi se razjasnili kriteriji za uvrštenje na popis osoba, subjekata i tijela iz Priloga IX. toj Uredbi, potrebna je izmjena članka 23.
(3)
Ova Uredba spada u područje primjene Ugovora o funkcioniranju Europske unije i stoga, posebno kako bi ju gospodarski subjekti u svim državama članicama jedinstveno primjenjivali, za njezinu provedbu potrebno je zakonodavstvo na razini Unije.
(4)
Uredbu (EU) br. 267/2012 bi, stoga, trebalo na odgovarajući način izmijeniti.
(5)
Kako bi se osigurala učinkovitost mjera propisanih ovom Uredbom, ona bi trebala stupiti na snagu na dan objave,
DONIJELO JE OVU UREDBU:
Članak 1.
Članak 23., točka (e) stavka 2. Uredbe (EU) br. 267/2012 zamjenjuje se sljedećim:
„(e)
kao pravna osoba, subjekt ili tijelo u vlasništvu ili pod nadzorom društva Islamic Republic of Iran Shipping Lines (IRISL) ili fizička ili pravna osoba, subjekt ili tijelo koji djeluju u njihovo ime.”
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. kolovoza 2012.

Labels: 18
5